《玉山》
清代·周长庚

玉山在天不在地，山半隤云尽下坠。云气阻塞人不前，护此太古未破天。

水玉磊砢堆山巅，山色一白全化烟。或云此山寒冰穴，压尽盘古以前雪。

羲和鞭冻轮不热，坤维脉与太阴结。太阴所固日无功，寒气一束东海东。

世人不知呼作玉，几人亲插峰头足。

作者简介：周长庚，字莘仲，侯官人。同治壬戌举人，官彰化教谕。有《周教谕遗诗》。